Diari Oficial de la Generalitat Valenciana


Sumari del DOGV 4223, del 08-04-2002 (2002/2924)

RESOLUCIÓ de 20 de març de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Protocol de col·laboració entre l'Instituto de la Juventud del Ministeri de Treball i Afers Sociales i l'Institut Valencià de la Joventut de la Generalitat Valenciana, sobre la realització del programa .Borsa d'Habitatge Jove en Lloguer..
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4223

Data del DOGV
:   08-04-2002

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2002/2924


Data del document
:   20-03-2002

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * Institut Valencià de la Joventut Generalitat Jove
    * cooperació administrativa
    * administració central
    * jove
    * habitatge

RESOLUCIÓ de 20 de març de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Protocol de col·laboració entre l'Instituto de la Juventud del Ministeri de Treball i Afers Sociales i l'Institut Valencià de la Joventut de la Generalitat Valenciana, sobre la realització del programa ?Borsa d'Habitatge Jove en Lloguer?. [2002/X2924]
  
Subscrit, després de la tramitació prèvia reglamentària, entre l'Instituto de la Juventud del Ministeri de Treball i Afers Sociales i l'Institut Valencià de la Joventut de la Generalitat Valenciana, el 28 de desembre de 2001, un Protocol de col·laboració sobre la realització del programa ?Borsa d'Habitatge Jove en Lloguer?, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Protocol, que ha quedat inscrit en el Registre de Convenis amb el número 0200/2002, i que figura com a annex d'aquesta resolució.
  
València, 20 de març de 2002.- La subsecretària del Secretariat del Govern i Relacions amb les Corts: Amparo Koninckx Frasquet.
  
Protocol de col·laboració entre l'Instituto de la Juventud del Ministeri de Treball i Afers Socials i l'Institut Valencià de la Joventut de la Generalitat Valenciana, sobre la realització del programa ?Borsa d'habitatge jove en lloguer?.
  
A Madrid, el dia 28 de desembre de 2001
  
Reunits:
  
D'una banda, la Il·lma. Sra. Elena Azpiroz Villar, sense obligació de manifestar les seues circumstàncies personals, ja que hi compareix en l'exercici del seu càrrec.
  
I, d'una altra, l'Il·lm. Sr. Carlos Mazón Guixot, sense obligació de manifestar les seues circumstàncies personals, ja que hi compareix en l'exercici del seu càrrec.
  
Intervenen:
  
D'una banda, la Il·lma. Sra. Elena Azpiroz Villar, com a directora general de l'Instituto de la Juventud, nomenada per Reial Decret 492/1999, de 18 de març (Boletín Oficial del Estado núm. 67, de 19 de març), en nom i representació de l'administració General de l'Estat-Instituto de la Juventud, d'acord amb les competències que li corresponen segons el que disposen la disposició addicional tretzena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i l'article 6.2 del Reial Decret 2.614/1996, de 20 de desembre.
  
I, d'una altra, l'Il·lm. Sr. Carlos Mazón Guixot, com a director general de l'Institut Valencià de la Joventut de la Generalitat Valenciana, nomenat per Decret 119/1999, de 30 de juliol, del Govern Valencià (Diari Oficial de la Generalitat Valenciana núm. 3.551, de 2 d'agost de 1999), en nom i representació de l'Institut Valencià de la Joventut (d'ara endavant, IVAJ), de conformitat amb les competències que li concedeix la Llei 4/1989, de 26 de juny, sobre l'Institut Valencià de la Joventut, especialment autoritzat per a la signatura del present Conveni per acord del Govern Valencià.
  
Ambdues parts es reconeixen capacitat mútua per a obligar-se i convindre, i
  
Exposen:
  
Que, en data 27 de juliol de 2001, ambdues institucions van subscriure un conveni de col·laboració en matèria d'habitatge a fi de promoure actuacions que contribuïsquen a afavorir l'accés a l'habitatge de la joventut.
  
Que en la clàusula sisena del referit conveni s'estableix que per donar-hi continuïtat, es firmarà, a finals de 2001, sempre que persistisquen els fins que n'han motivat la subscripció i es dispose de les dotacions pressupostàries corresponents, un protocol que establisca les activitats a realitzar, i també els mitjans de tota mena que calen per executar-les, i que especifique les aportacions de cada una de les parts.
  
Que, subsistint les circumstàncies que van donar lloc a la subscripció del conveni susdit, les parts acorden subscriure el present Protocol, d'acord amb les següents
  
Clàusules
  
Primera
  
El present Protocol té per objecte donar continuïtat a les accions pactades en el conveni subscrit entre les dues parts el 27 de juliol de 2001.
  
Segona
  
Per a l'any 2002, la distribució detallada de les aportacions de cada una de les parts per al Programa esmentat seran les següents:
  
1r) L'Instituto de la Juventud, a càrrec del número econòmic 12.933.005 O. 226.10 del seu pressupost, abonarà les despeses que es produïsquen per:
  
1. La cobertura de l'assegurança multirisc llar: 12.843.620 PTA. (120.202,42 euros). La prima per a cada una de les pòlisses serà de 15.000 PTA. (90,15 euros).
  
2. La cobertura de l'assegurança de caució: 01.665.967 PTA. (144.242,91 euros). La prima de cada una de les pòlisses serà, com a màxim, el 3% de la renda anual de cada contracte.
  
3. La realització dels cursos de formació, assessorament, gestió tècnica i seguiment del dit Programa: 24.089.866 PTA. (75.126,51 euros).
  
Aportació total de l'Instituto de la Juventud: 35.680.724 PTA. (339.571,84 euros).
  
Aquesta quantitat és global per a totes les administracions públiques incorporades al programa ?Borsa d'Habitatge Jove en Lloguer?.
  
2n) L'IVAJ es farà directament càrrec de les despeses que es produïsquen pel personal necessari per al programa «Borsa d'Habitatge Jove en Lloguer», i també pel material i per la publicitat que calga per a la suficient difusió del Programa entre la població a què va destinat, fins a un màxim de 59.136.615 de pessetes (96.161,94 euros). La dita aportació serà a càrrec del capítol II, subconcepte pressupostari 22153 del seu pressupost de despeses per a 2002.
  
Tercera
  
El present Protocol estarà vigent durant tot l'any 2002. No obstant això, la seua eficàcia queda condicionada a l'existència de crèdit adequat i suficient en els pressupostos generals de l'Estat per a l'any 2002 i en el pressupost de despeses de l'IVAJ per a l'any 2002.
  
I, perquè així conste, i en prova de conformitat amb el que s'ha exposat, les parts signen el present Conveni al lloc i en la data expressats, en tres exemplars que en donen fe.
  
Per l'Instituto de la Juventud,
  
ELENA AZPIROZ VILLAR
  
Per l'Institut Valencià de la Joventut,